open-index/open-wikipedia-markdown huggingface dataset:
Միլենիում կամուրջ (Կազան)

**Միլենիում կամուրջ** (), ճոպանային կամուրջ։ Կազանի ամենաբարձր կամուրջն է։ Հատում է Վոլգայի վտակ Կազանկան, միացնում է Կազանի Վիշնևսկու փողոցը և Ֆատիհ Ամիխանի պողոտան։ Կազմում է կազանի փոքր օղակի մի հատվածը։

## Կառուցվածք
Կամրջի անցման լրիվ թռիչքը 1524 մետր է, որը ներառում է 318 մետր երկարությամբ ճոպանային հատվածը, 517 մետր երկարությամբ հեծանային մասը և ավելի քան 3 կմ մատույցներով 689 մետր երկարությամբ ճանապարհային անցումները։ Կամրջի առանձնահատկությունն է 45 մ բարձրություն և հիմքում 64 մետր լայնություն ունեցող՝ լատիներեն «М» տառի տեսքն ունեցող պիլոնը։ Պիլոնի յուրաքանչյուր կեսի տակով անցնում է երեք երթուղի և հետիոտների համար առանձնացված ճեմուղի ունեցող կամրջի անցում։

## Անվանում
Կամուրջը իր անունով պարտական է կազանի 1000֊ամյակին, որի նախօրեին էլ բացվել է։ Պիլոնի լատիներեն «М» տառի տեսք ունենալը կապված է հազարամյակ բառի թաթարերեն (*Меңъеллык*/*Meñyıllıq*) և լատիներեն (*Millennium*) անվանումների առաջին տառին։ Շատ բնակիչներ կամուրջն անվանում են պարզապես «Միլենիում»։

## Կառուցում
Կամրջի շինարարությունը սկսել է 2004 թվականին։ Կամրջի առաջին հերթի բացումը տեղի է ունեցել 2005 թվականի հուլիսի 29-ին։ Մինչև երկրորդ հերթի բացումը տրանսպորտային շարժումը իրականացել է մեկ շարքով դեպի քաղաք և երկու շարքով քաղաքի կենտրոնից։ 2007 թվականի օգոստոսի 30-ին բացվել է երկրորդ հերթը։

## Շահագործում
2012 թվականին իրագործվել են կամրջի ասֆալտի շերտի վերանորոգման աշխատանքներ։ Վերանորոգման ժամանակ տրանսպորտի շարժումը ժամանակ առ ժամանակ, մասնավորապես կամ լրիվ փակվել է։ Ասֆալտի շերտը փռվել է ըստ նոր տեխնոլոգիայի, արագ՝ րոպեում տասը մետր արագությամբ։

## Հետաքրքիր փաստեր
* Մինչև կամրջի շահագործման հանձնելը (1999—2009 թվականներին) օգտագործվել է կից գտնվող պոնտոնային կամուրջը, որը դուրս էր գալիս դեպի Տոլստոյի փողոց։
* Կամրջի կառուցման ծախսերը կազմել են 3,4 մլրդ ռուբլի.
* Երկու հերթերի շահագործման արանքում ընկած ժամանակաշրջանում որոշ քաղաքացիներ կամուրջը կատակով անվանում էին «Լինոլեում», քանի որ լատիներեն «М» տառի միայն կեսն էր օգտագործվում երթևեկության համար, իսկ դա նման է ռուսերեն «Л» տառին։
* Պիլոնը լուսավորվում է գիշերը և կամրջի լապտերների հետ միասին քաղաքի գիշերային ամենավառ օբյեկտներից մեկն է։
* Կամուրջը Կազանի ամենահայտնի տեսարժան վայրերից մեկն է։

## Պատկերասրահ

Мост_Миллениум_в_Казани.jpg
Мост Миллениум 2013.jpg
Millenium bridge to damb.jpg
Millennium Bridge Kazan.jpg


## Ծանոթագրություններ

Կատեգորիա:Կազանի շենքեր և կառույցներ
Կատեգորիա:Կազանի տեսարժան վայրեր
Կատեգորիա:Ռուսաստանի կամուրջներ
Կատեգորիա:Ռուսաստանի ճանապարհային կամուրջներ
Էդուարդ Խաղագորտյան

**Էդուարդ Արամի Խագագորտյան** (), հայ կոմպոզիտոր, ՌԽՖՍՀ արվեստի վաստակավոր գործիչ (1979)։

## Կենսագրություն
1955 թվականին ավարտել է Մոսկվայի կոնսերվատորիան, եղել է Արամ Խաչատրյանի ուսանողը։ 1965 թվականին ավարտել է Մոսկվայի կոնսերվատորիայի ասպիրանտուրան։ 1971-1983 թվականներին եղել է ԽՍՀՄ Կոմպոզիտորների միության Մոսկվայի վարչության փոխնախագահը, 1972-1983 թվականներին՝ «Սովեստսկի կոմպոզիտոր» հրատարակչության գլխավոր խմբագրի տեղակալը։

## Ընտանիք
* Հայրը՝ Արամ Խաղագորտյան
* Մայրը՝ Արֆենյա Էյրամջյան

## Ստեղծագործություններ
[200px|thumb|right|Խաղագորտյանի գերեզմանը [Վագանկովյան գերեզմանատուն|Վագանկովյան գերեզմանատանը]]
**Օպերաներ**
* «Շունն ու կատուն» (1958)
* «Ականջներով գլխարկը» (1976)

**Բալետներ**
* «Սոխակն ու վարդը» (1956)
* «Սոնա» (1957)

**Երաժշտական ներկայացումներ**
* «Կարինե» (1980)

**Սիմֆոնիաներ**
* № 1, № 2, № 3, № 4, № 5, № 6
Մեծ սիմֆոնիկ նվագախմբի համար (1962-1980)

**Օրատորիա։**
* Լենինն ու Ալին (1958)
* Աշխատանքային հիմն (1975)
**Սիմֆոնիկ պոեմներ**

### Համերգներ
*Տոնական նախերգանք (1970)
*10 պիես փողային նվագախմբի համար (1971)
*Հանդիսավոր ձոն (1980)
*Պարային սյուիտ (1980)
*Երեք լարային քառյակ (1949-78)
*Դաշնամուրային հնգյակ (1960)
*9 պիես փոքր նվագախմբի համար (1980)

### Ստեղծագործություններ սոլո գործիքների համար
* Դաշնամուր 
* Թավջութակ
* Ֆլեյտա

## Գրականություն
*Хагагортян Э. А., Статьи, воспоминания. М., 1987

## Ծանոթագրություններ

## Արտաքին հղումներ
* Эдуард Арамович Хагагортян на сайте Московской консерватории
* Эдуард Арамович Хагагортян в Энциклопедии кино

Կատեգորիա:1930 ծնունդներ
Կատեգորիա:1983 մահեր
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:ԽՍՀՄ կոմպոզիտորների միության անդամներ
Կատեգորիա:Խորհրդային կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Հայ կոմպոզիտորներ
Կատեգորիա:Հուլիսի 15 ծնունդներ
Կատեգորիա:Հունվարի 3 մահեր
Կատեգորիա:Մոսկվայի կոնսերվատորիայի շրջանավարտներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս կոմպոզիտորներ
Կատեգորիա:Վագանկովյան գերեզմանատանը թաղվածներ
Վիրյա

**Վիրյա** (), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, Վիրյա շրջանի վարչական կենտրոն, Բուրկ ան Բրեսայի կոմունա։

INSEE կոդը՝ 01451։

## Աշխարհագրություն
Համայնքը գտնվում է մոտ 360 կմ հարավ-արևելք Փարիզից, 65 կմ հյուսիս Լիոնից, 6 կմ հարավ Բուրկ ան Բրեսայից։

Համայնքով հոսում են Ռեսուզ և Ժյունոն  գետերը։

## Բնակչություն
2010 թվականին բնակչությունը կազմել է 6006 մարդ։

## Վարչակազմ

## Տնտեսություն
2010 թվականի տվյալներով 3809 մարդկանցից 2848 (15-64 տարեկան) տնտեսապես ակտիվ են, 961-ը՝ պասիվ (ակտիվության ինդեքսը՝ 78.0%, 1999 թվականին 74,2 % էր)։ 2848 ակտիվ բնակիչներից 2642-ը (1378 տղամարդ և 1264 կին) աշխատում են, գործազուրկ էր 206-ը (89 տղամարդ և 117 կին)։ 961 պասիվներից 342-ը աշակերտներ և ուսանողներ են, 354-ը՝ թոշակառուներ, 265-ն էլ պասիվ են այլ պատճառներով։

## Բարեկամ քաղաքներ
* Իտալիա Սորբոլո Իտալիա, 2000-ից)
* Ռումինիա Վոյշենտի (Ռումինիա, 1989-ից)

## Պատկերասրահ

Պատկեր:Église Viriat.JPG|Եկեղեցին
Պատկեր:Mairie Viriat.JPG|Քաղաքապետարանը
Պատկեր:Reyssvir.jpg|Ռեսուզ գետը
Պատկեր:Jugnon 640 P7216092.jpg| ժյունոն  գետը


## Ծանոթագրություններ

## Արտաքին հղումներ

* Պաշտոնական կայք 
* 
* 

Կատեգորիա:Էն գավառի բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Լեգենդ դաշնակահարի մասին

**Լեգենդ դաշնակահարի մասին** (. «Լեգենդ դաշնակահարի մասին՝ օվկիանոսի խորքում», . «Լեգենդ հազար ինը հարյուրի մասին»), իտալացի ռեժիսոր Ջուզեպե Տորնատորեի ֆիլմը՝ երաժշտական դրամայի ժանրով։

## Սյուժե
Ֆիլմը նկարահանվել է Ալեսանդրո Բարիկոյի «Նովեչենտոյի» («Քսաներորդ դար») գրքի հիման վրա։

Դա ֆիլմ-դյուցազներգություն է՝ մի նավի վրա տեղի է ունեցել մի ամբողջ դարաշրջան և աշխարհ։ Երաժշտության, ընկերության, սիրո, տառապանքների մի զարմանալի աշխարհ՝ որը անցել է հերոսների աչքերով շատ տարիներ։ Սա պատմություն է մի դաշնակահարի, ով ծնվել և իր ողջ կյանքը ապրել է նավում, որտեղ էլ հենց պատիվ է վայելել՝ նվագելով դաշնամուր։ Նրա կյանքի մասին պատմում է իր ընկեր շեփորահարը, ում հետ միասին նվագել են նվագախմբում։ 1900թվականի հենց առաջին օրը «Վիրջինիա» նավի դաշնամուրի վրա գտնվեց փոքրիկ տղան, ով անցկացրեց իր ամբողջ կյանքում ապրելով և դուրս չգալով նավից։ Գաղտնի ձևով սովորելով դաշնամուր նվագել՝ տղան, ստանալով Դենի Բուդմեն Տ. Դ. Լիմոն հազար ինը հարյուրերորդ անվանումը, զբաղեցնում էր ամբոխին՝ նվագելով ռեստորանային նվագախմբում։ Իր հետ են կապված անհավատալի պատմություններ, իսկ իր կյանքը վերածվել է հիասքանչ լեգենդի։

## Դերերում
* Թիմ Ռոթ - *Նովեչենտո (Դենի Բուդմեն Տ. Դ. Լիմոն հազար ինը հարյուրերորդ)*
* Փրուիթ Թեյլոր Վինս - *Մաքս Տունի*
* Մելանի Տյերի - *աղջիկ*
* Բիլ Նան - *Դենի Բուդման*
* Քլորենս Ուիլյամս - *Ջելի Ռոլ Մորթոն*
* Վոն Փիթեր - *Պոփս, խանութի տեր*
* Նայել Օ՛Բրայան - *նավահանգստի վարպետ*
* Գեբրիել Լավիա - *ագարակատեր*
* Վերնոն Ներս - *Ֆրից Հերման, խմբի ղեկավար*
* Կորի Բակ - *երիտասարդ հազար ինը հարյուրերորդ*
* Հարի Դիտսոն - *կապիտան*

## Նկարահանող խումբ
* Սցենարի հեղինակներ՝ Ջուզեպե Տորնատորե, Ալեսանդրո Բարիկո
* Ռեժիսոր՝ Ջուզեպե Տորնատորե
* Օպերատոր՝ Լայոշ Կոլտայի
* Կոմպոզիտոր՝ Էնիո Մորիկոնե
* Պրոդյուսերներ՝ Մարկո Հիմենց, Լաուրա Ֆատորի, Ֆրանչեսկո Տորնատորե

## Մրցանակներ և անվանակարգեր
### Մրցանակներ
* 1999 - «Դավիդ դի Դոնաթելո» մրցանակ
# Լավագույն օպերատորական գործ - Լայոշ Կոլտաի
# Կոստյումների լավագույն դիզայն - Մաուրիցիո Միլենոթի
# Լավագույն ռեժիսյորական գործ - Ջուզեպե Տորնատորե
# Լավագույն երաժշտություն - Էնիո Մորիկոնե
# Լավագույն դիզայն - Ֆրանչեսկո Ֆրիգերի
* 1999 - «Եվրոպական կինոակադեմիայի մրցանակ»
# Լավագույն օպերատորական գործ - Լայոշ Կոլտաի
* 2000 - Մրցանակ «Ոսկե գլոբուս»
# Լավագույն երաժշտություն ֆիլմի համար - Էնիո Մորիկոնե

### Անվանակարգեր
* 1999 - «Դավիթ դի Դոնաթելո» մրցանակ
# Լավագույն ֆիլմ
# Լավագույն սցենար - Ջուզեպե Տորնատորե

## Ծանոթագրություններ

## Արտաքին հղումներ
* 

Կատեգորիա:1990-ականների անգլերեն ֆիլմեր
Կատեգորիա:1998 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական երաժշտական ֆիլմեր
Կատեգորիա:Իտալական ֆիլմեր
Կատեգորիա:Ջուզեպե Տորնատորեի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1920-ականներին
Կատեգորիա:Ֆրանսերեն ֆիլմեր
Կատեգորիա:Ֆիլմերի երաժշտություն ըստ Էնիո Մորիկոնեի
Կատեգորիա:1990-ականների ֆրանսերեն ֆիլմեր
Կատեգորիա:Իտալական մելոդրամա ֆիլմեր
Կայսերական պինգվիններ

** Կայսերական պինգվիններ** () կամ **մեծ պինգվիններ**, թռչունների ցեղ պինգվինների ընտանիքից (*Spheniscidae*)։ Հունարենով գիտական անվանումը թարգմանաբար նշանակում է «անթև սուզորդներ»։ Այս տեսակի ներկայացուցիչներն աշխարհում թերևս ամենահայտնին են բոլոր պինգվինների շարքում։ Նրանց սև ու սպիտակ փետուրներն ու նրանց բնորոշ պարանոցի դեղնանարնջագույն գունավորումը ազդեցություն է ունեցել «պինգվինին հատուկ» արտահայտության վրա։

Իրականում կայսերական պինգվինները զգալիորեն տարբերվում են իրենց ընտանիքի այլ ներկայացուցիչների մեծամասնությունից։ Նրանք ավելի ամրակազմ ու ծանր են, քան այլ տեսակները։ Բացի այդ, նրանք համարվում են միակ տեսակները, որոնք բույն չեն սարքում։

## Էվոլյուցիա
Կայսերական պինգվինների ցեղը համարվում է ընտանիքի ամենահին ցեղերից մեկն աշխարհում։ ԴՆԹ հետազոտություններից պարզ է դարձել, որ նրանց և մյուս ցեղերի միջև բաժանումը տեղի է ունեցել 40 մլն տարի առաջ։ Գտածոներից մեկի ուսումնասիրման արդյունքում հայտնաբերվել է ևս մի տեսակ՝ Ռիդգենի պինգվին (*Aptenodytes ridgeni*), որը բնակվել է Նոր Զելանդիայում դեռևս, պլիոցենի դարաշրջանում։

## Տեսակներ
Պինգվինների ժամանակակից տասնութ տեսակներից միայն երկուսն են պատկանում կայսերական պինգվիններին․ դրանք են կայսերական պինգվինն (*Aptenodytes forsteri*) ու չափերով վերջինիս զիջող թագավորական պինգվինը (*Aptenodytes patagonicus*)։ Կայսերական պինգվիններին պատկանող մի տեսակ այժմ գոյություն չունի։ Դա Ռիդգենի պինգվինն է։

## Գրականություն
* *Е.А. Коблик*. Разнообразие птиц. Часть 1. М., Издательство Московского университета, 2001 ISBN 5-211-04072-4

Կատեգորիա:Պինգվիններ
Կատեգորիա:Անտարկտիդայի կենդանիներ
Կատեգորիա:Թռչունների ցեղեր
Ռիդգենի պինգվին

** Ռիդգենի պինգվին** (), կայսերական պինգվինների ցեղի անհետացած ներկայացուցիչ։ Ապրել է Նոր Զելանդիայում պլիոցենի շրջանում։ Դա եղել է միջին չափերի հասնող տեսակ, որը կանգնած վիճակում ունեցել է 90–100&nbsp; սմ հասակ։ Կենդանու մնացորդներն առաջին անգամ հայտնաբերվել են 1968 թվականին Նոր Զելանդիայի Կենտերբերի շրջանում 11-ամյա մի տղայի՝ Ալան Ռիդգենի կողմից, ում պատվին էլ անվանակոչել են տեսակը։

## Ծանոթագրություններ

Կատեգորիա:Անհետացած կենդանիներ
Կատեգորիա:Կայսերական պինգվիններ
Մեքսիկայի երաժշտություն

մինի|Մարիաչիները նվագում են Տենամպայում, Մեխիկո
**Մեքսիկայի երաժշտություն** (), մեքսիկական երաժշտությունը բազմազան է և տարբերակվում է ըստ երաժշտական ժանրերի և կատարողական ոճերի։ Երաժշտության վրա ազդել են տարբեր մշակույթներ. էական է Մեքսիկայի բնիկների և եվրոպացիների ազդեցությունը։

## Պատմություն
Երաժշտությունը մեծ տեղ է գրավել Մեքսիկայի բնիկների, հատկապես հին ացտեկների կյանքում։ Մի շարք քաղաքներում գոյություն են ունեցել հատուկ դպրոցներ, ուր երաժշտություն են սովորեցրել։ Երգերը կապված են եղել ծեսերի, աշխատանքի հետ։

Երաժշտական գործիքներից էին բազմազան թմբուկները, զանգակները, քսիլոֆոնները, ծովային խեցիները։ Ժամանակակից Մեքսիկայի տարածքի մեծ մասում կենցաղավարում է հնդկացիական երաժշտությունը, որը կրել է իսպանական և կրեոլական երաժշտական մշակույթի ներգործությունը։

Կրեոլական ֆոլկլորի առավել տարածված երգ-պարային ձևերն են՝
* սոնը
* խարաբեն
* ուապանգոն
*հաբաներան
երգայինները՝ 
*կանսիոնը
* կոռիդոն

Ավանդական ժողովրդական նվագարանը կիթառն է (տարբերակները՝ կիթառոնը և խարանիտան), մասսայական են ջութակն ու տավիղը։ 16-րդ դարի սկզբից զարգացել է պրոֆեսիոնալ երաժշտությունը։ 1523 թվականին վանական Պ․ դե Գանտեն Տեսկոկոյում հիմնել է երկրում առաջին երաժշտական դպրոցը, ուր հնդկացիներին սովորեցրել են եկեղեցական երաժշտություն։ 1527 թվականին երաժշտական դպրոց է բացվել Մեխիկոյում։ 19-րդ դարի սկզբից մայրաքաղաքում և խոշոր քաղաքներում բեմադրվել են իտալացի կոմպոզիտորների օպերաներ։ 1825 թվականին Մեխիկոյում կոմպոզիտոր և դիրիժոր Մ․ էլիսագան հիմնել է երկրում առաջին երաժշտական ակադեմիան, 1826 թվականին՝ սիմֆոնիկ նվագախումբ։ 1866 թվականին բացվել է կոնսերվատորիա (1877 թվականից՝ Ազգային կոնսերվատորիա)։

19-րդ դարի կեսից, առավելապես օպերայի ժանրում, ստեղծագործել են ազգային կոմպոզիտորներ Ս․ Պանիագուա ի Վասկեսը, Ա․ Օրաեգան, Մ․ Մորալեսը, որոնց ստեղծագործությունը կրում էր եվրոպական օպերային արվեստի ուժեղ ազդեցությունը։ Եվրոպական կողմնորոշում ունեին նաև 19-րդ դարի վերջի — 20-րդ դարի 1-ին կեսի կոմպոզիտորները՝ Ռ․ Կաստրոն, Ռ․ Տելիոն, Խ. Կարիլիոն, Խ․ Ռոլոնը։ Մ․ Պոնսեն մեքսիկացի կոմպոզիտորներից առաջինը դիմեց ազգային երաժշտական ֆոլկլորին։ Ազգային կոմպոզիտորական դպրոցի հիմնադիրներն են Ս․ Ռևուելտասը և Կ․ Չավեսը (XX դ․ 1-ին կես)։ Մեքսիկական երաժշտական մշակույթի զարգացման գործում նշանակալի ավանդ ունեն կոմպոզիտորներ Մ․ Բ․ Իփմենեսը, Պ․ Մոնկայոն, երաժշտագետներ Վ․ Գ․ Մենդոսան, Օ․ Մայեր Սեռան։ Երաժշտական առաջատար գործիչներից են (1973) կոմպոզիտորներ Լ․ Մանդին, Դ․ Այալան, Բ․ Դալինդոն, Ռ․ Ալֆտերը, դիրիժոր Լ․ էռերա դե լա Ֆուենտեն, ջութակահար Գ․ Շերինգը, դաշնակահարներ Կ․ Բարախասը և Մ․ Տ․ Կաստրիլիոնը, կիթառահար Ա․ Բրիբիեսկան, երգչուհի Խ. Արայան, ժողովրդական երգերի կատարող Է․ Կասանովասը։

Մեխիկոյում գործում են Ազգային սիմֆոնիկ նվագախումբը, համալսարանի սիմֆոնիկ նվագախումբը, Ազգային օպերան, համալսարանին առընթեր Բարձրագույն երաժշտական դպրոցը։ Սիմֆոնիկ նվագախմբեր կան մի շարք քաղաքներում։ Մեծ մասսայականություն են վայելում ժողովրդական երաժշտություն՝ կատարող բազմաթիվ վոկալ-գործիքային անսամբլներ։

Կատեգորիա:Մեքսիկայի մշակույթ
Չինչա (այլ կիրառումներ)

**Չինչա** կարող է վերաբերվել.
* Չինչա (ցեղ) - հարավամերիկյան հնդկական ցեղ
* Չինչա (կղզի) - կղզի Պերուի ափին
* Չինչա (մշակույթ) - Պերուի հնագիտական մշակույթ
Ագուաս Ֆորմոզաս

**Ագուաս Ֆորմոզաս** (), համայնք Բրազիլիայում՝Մինաս Ժերայս նահանգի կազմում։ Գտնվում է Մինաս Ժերայսնահանգի հարավարևմտյան մասում։ Բնակչությունը կազմում է 18 435 մարդ՝ 2006 թվականի տվյալներով։ Գրավում է 817,727 կմ2 տարածք։ Բնակչության խտությունը կազմում է՝ 22,5 մարդ/կմ2։

## Պատմություն
Քաղաքը հիմնադրվել է 1938 թվականի դեկտեմբերի 17-ին 
։

## Վիճակագրություն
* Համախառն ներքին արդյունքը, 2003 թվականի դրությամբ, կազմում է՝ 47 196 966,00 ռեալ (տվյալները Բրազիլիայի աշխարհագրության և վիճակագրության ինստիտուտի)
* Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2598,38 ռեալ (տվյալները Բրազիլիայի աշխարհագրության և վիճակագրության ինստիտուտի)
* Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,639 (տվյալները ՄԱԿ-ի զարգացման ծրագրի)։

## Ծանոթագրություններ

Կատեգորիա:1938 թվականին հիմնադրված բնակավայրեր
Կատեգորիա:Բրազիլիայի բնակավայրեր
Կատեգորիա:Մինաս Ժերաիս նահանգի բնակավայրեր
Pictured Within

**Pictured Within** (ռուս.` Запечатлённые внутри), Ջոն Լորդի ստուդիական ալբոմը։ Ալբոմի ձայնագրմանը մասնակցել են` Սեմ Բրաունը, Միլեր Անդերսոնը, Տեյս վան Լիրը և այլք։ Ալբոմը ձայնագրվել է 1997 թվականին։ Ալբոմը դասական ժանրի է։

## Ստեղծագործությունների ցանկը
* «Sunrise» (5.47)
* «Pictured Within» (5.22) 
* «From The Windmill» (6.55)
* «Circles Of Stone» (2.24)
* «Menorca Blue» (4.10)
* «Evening Song» (8.00)
* «Music For Miriam» (4.48)
* «Arc-En-Ciel» (4.29)
* «Wait A While» (5.57)
* «Crystal Spa (Kyrie Eleison)» (14.40)
* «The Mountain-Sunset» (5.24)
* «A Different Sky» (6.49)

## Կազմը
* Ջոն Լորդ
* Հագեն Կուր
* Ինա Ստոկ
* Ֆրանկ Ստրակ
* Ռոդրիգո Ռայհել
* Ստեֆան Պինտեվ
* Վիտաս Սոնդեցկիս
* Մայկ Ռուդլեջ
* Միլեր Անդերսոն
* Սեմ Բրաուն
* Մարիո Արգանդոնա
* Ռավի
* Տեյս վան Լիր
* Ստեֆան Շոյս

## Արտաքին հղումներ
* Ջոն Լորդի պոշտոնական կայքը

Կատեգորիա:1998 ալբոմներ
Խալմերյոլ

**Խալմերյոլ** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեբեդ գետի ձախ ափին՝ 26 կմ հեռավորության վրա։ Գետի երկարությունը կազմում է 19 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050300112103000074420
* Կոդը ըստ հիդրոլոգիական հետազոտության (ՌԴ) — 103007442
* Ավազանի կոդը — 03.05.03.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Կոմի Հանրապետության գետեր
Կատեգորիա:Ռուսաստանի գետեր
Մերիդա (Մեքսիկա)

**Մերիդա** (), մեքսիկական Յուկատան նահանգի մայրաքաղաքը։ Գտնվում է նահանգի հյուսիսարևմտյան մասում, Մեքսիկական ծոցից 35 կմ հեռավորության վրա։

Ըստ 2010 թվականի վիճակագրական տվյալների՝ բնակչությունը 970,377 մարդ է, տարածքը՝ 858.41 կմ2։ Տարածքը ներառում է Մերիդա, Ուման և Կանասին մունիցիպալիտետները։ Մերիդան համարվում է այս անունը կրող աշխարհի ամենամեծ քաղաքը՝ Իսպանիայի, Վենեսուելայի և Ֆիլիպինների Մերիդաների շարքում։

Մերիդայում է գտնվում Manuel Crescencio Rejón միջազգային օդանավակայանը (IATA airport code։ MID)։

## Պատմություն
Մինչ կոնկիստադորների ժամանումը քաղաքը եղել է Յակուտան թերակղզում մայաների մշակութային կենտրոնը։

Քաղաքը հիմնադրվել է Ֆրանսիսակո դե Մոնտեխոնի և Լեոն էլ Մոսոնի կողմից 1542 թվականին Մայա քաղաքի տեղում։ Մերիդան դարձավ Յակուտանի առաջին քաղաքը, որը կառուցվել է իսպանացի գաղութարարների կողմից, իսկ մյուս քաղաքները կառուցվել են այս քաղաքի նմանությամբ։ Սա մի հնագույն քաղաք է իր ավանդույթներով, որտեղ կարելի է տեսնել իսպանական գաղութարարների և եվրոպացիների ճարտարապետական ոճը՝ նեղ փողոցներով (գործում է փողոցների ուղղանկյուն ցանցը, հիմքում ունենալով մայաների հին քաղաքի փողոցները) և ստվերային այգիներով։

### Միջազգային իրադարձություններ
2003 թվականի դեկտեմբերի 9-11-ը Մերիդայում տեղի է ունեցել քաղաքական համաժողով, որտեղ ստորագրվել է Ընդդեմ կոռուպցիայի ՄԱԿ-ի կոնվենցիան, որը ստորագրել են շուրջ 100 երկիր։

### Տոնակատարություններ
Կիրակի օրերը ճանապարհները փակվում են և սկսվում է տոնակատարությունը։ Փողոցները լցվում են ժողովրդական պարային խմբերով և ժամը 13.00-ին մոտ կառավարության շենքում տեղի է ունենում մայաների ավանդական արարողակարգը։

Մերիդան անվանում են «սպիտակ քաղաք» այստեղ գտնվող կրաքարի և տների պատերը սպիտակ ներկելու պատճառով։

## Տեսարժան վայրեր
* Casa del Montejo պալատ, կառուցվել է 1542 թվականին մերիդայի հիմնադիր Ֆրանսիսկո դե Մոնտեխոյի ընտանիքի կողմից, որտեղ ներկայումս գտնվում է Մեքսիկայի բանկի մասնաճյուղը
* Monumento à la Patria (1956)
* Palacio de Gobierno (1892)
* Catedral de San Ildefonso (1598), Առաջինն ամերիկյան մայրցամաքում
* Barrio y Capilla de Santa Lucía (1575)
* Barrio y Templo Parroquial del antiguo pueblo de Itzimná
* Barrio y Templo Parroquial de San Cristóbal (1796)
* Barrio y Templo Parroquial de San Sebastián (1706)
* Barrio y Templo Parroquial de Santa Ana (1733)
* Barrio y Templo Parroquial de Santa Lucía (1575)
* Barrio y Templo Parroquial de Santiago (1637)
* Capilla de Nuestra Señora de la Candelaria (1706)
* Capilla y parque de San Juan Bautista (1552)
* Casa de Montejo (1549)
* Antiguo convento de Nuestra Señora de la Consolación (Nuns)(1596)
* Iglesia del Jesús o de la Tercera Orden (Third Order) (1618)
* Templo de San Juan de Dios (1562)

### Քույր քաղաքներ

## Ծանոթագրություններ

## Արտաքին հղումներ
* Պաշտոնական կայքը
* Mérida en la ''Enciclopedia de los Municipios de México'' 
* Մերիդայի քարտեզը 

Կատեգորիա:1542 թվականին հիմնադրված բնակավայրեր
Օ
Կատեգորիա:Մեքսիկայի քաղաքներ
Մեքսիկական կոնգրես

**Մեքսիկայի խորհրդարան** կամ **Մեքսիկական կոնգրես,** Մեքսիկայի իշխանության օրենսդրական ճյուղի պաշտոնական անվանումն է։

## Կառուցվածք
Ըստ Սահմանադրության` Մեքսիկայի Կոնգրեսը կազմված է երկու պալատներից։ Ստորին պալատը () բաղկացած է 500 անդամ-պատգամավորներից։ Ընտրությունների ժամանակ ընտրողները ընտրում են պատգամավորներին երեք տարի ժամանակահատվածով։ Հարավային Ամերիկայի այս երկրում գործում է համընդհանուր ընտրական իրավունքը։ 500 անդամներից 300-ը ընտրվում են ըստ ընտրատարածքների, իսկ մնացած 200-ը համամասնականի հիման վրա։ Վերին պալատը կամ սենատը () բաղկացած է 128 անդամներից։ Համաժոցղովրդական քվեարկությունների արդյունքում նրանք ընտրվում են առավելագույնը 6 տարի ժամանակահատվածով։

## Կոմպետենցիա
Մեքսիկական կոնգրեսի հիմնական գործառույթը օրենքների և հրամանագրերի հարցերին տրված իրավասուցյան հաստատումն է։ Օրենսդրական նախաձեռնությունը պատկանում է երկրի ղեկավարին՝ նախագահին, օրենսդրական կողմը պատկանում է ստորին պալատի պատգամավորներին և սենատի անդամներին։

Կոնգրեսի նիստերը անցկացվում են ամեն տարի սեպտեմբերի 1-ից մինչև դեկտեմբերի 31-ը ընկած ժամանակահատվածում։ Նիստերի ժամանակ երկու պալատների ներկայացուցիչները իրենց ընդգծած որոշումները պետք է նշեն սահմանադրության հիման վրա։

## Կուսակցություններ

## Ծանոթագրություններ

Կատեգորիա:Խորհրդարաններ ըստ երկրի
Սուրբ Ալեքսանդրա եկեղեցի (Գյումրի)

**Սուրբ Ալեքսանդրա**, ռուսական եկեղեցի Հայաստանի Ալեքսանդրապոլ քաղաքում՝ Ալեքսանդրապոլ ամրոցի տարածքում։ Եկեղեցին իր անվանումը ստացել է սուրբ նահատակ Ալեքսանդրա Հռոմեացի թագուհու անունով։ Ներկայումս եկեղեցին գտնվում է ռուսական 102-րդ ռազմաբազայի տարածքում։

Եկեղեցին հանդիսանում է Ալեքսանդրապոլ քաղաքի առաջին ռուսական եկեղեցին։ Շինարարական աշխատանքները սկսվել են 1837 թ. հոկտեմբերի 4-ին, երբ քաղաքը Նիկոլայ 1-ին ցարի կնոջ անունով կոչվեց Ալեքսանդրապոլ։ Կառուցող վարպետներից հիշատակվում է միայն վարպետ Գինոսի անունը։ Եկեղեցին օծվել է 1842 թ.-ին և այն նախատեսված էր 800 հավատացյալի համար։

1918 թ.-ի մայիսի 25-ին թուրքերը գրավում են Ալեքսանդրապոլի ամրոցը։ Քահանա Մատվեյ Միրոնովը փակվում է եկեղեցում և կողպում դռներն ու լուսամուտները։ Թուրքերը չեն կարողանում եկեղեցու դռները կոտրել և քահանայի հետ միասին այրում են եկեղեցին։

Եկեղեցին վերանորոգվել է 2009 թ.-ի մայիսի 8-ին։

## Ծանոթագրություններ

Կատեգորիա:19-րդ դարի ռուս ուղղափառ եկեղեցիներ
Կատեգորիա:Գյումրու եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայաստանի ռուս ուղղափառ եկեղեցիներ
Ամասիայի հայրենակցական միություններ

**Ամասիայի հայրենակցական միություններ**, առաջինը՝ «Ամասիացիներու Բարեսիրաց միություն» անվամբ կազմակերպվել է 1919 թվականի հունվարի 1-ին, Նյու Յորքում, Արմենակ Մանիսաճյանի նախաձեռնությամբ։ Ունեցել է 36 անդամ։

## Նպատակ
Նպատակն էր՝ օգնել հիվանդ և կարիքավոր հայրենակիցներին։ Միաժամանակ համանըման միություններ են ստեղծվել Բոստոնում և նրա Սթոնհեմ արվարձանում։ 1926 թվականին Բարեսիրաց միությունը վերակազմվել է «Ամասիո հայրենակցական միության», որը մասնաճյուղեր ուներ Բոստոնում և Ֆիլադելֆիայում։

1931 թվականից մասնաճյուղերը դադարել են գործել, իսկ Նյու Յորքի «Հայրենակցականը» թեն պահպանել է գոյությունը, սակայն 1935 թվականի հունվարից հետո որևէ խոշոր միջոցառում չի ձեռնարկել։ 1927 թվականին Մարսելում հիմնվել է ֆրանսաբնակ ամասիացիների հայրենակցական միություն։

1936 թվականին ամասիացիների միություն է կազմվել նաև Փարիզում։ 1938 թվականին Փարիզի և Մարսելի միությունները նշել են իրենց հռչակավոր հայրենակից Ամիրդովլաթ Ամասիացու ծննդյան 500-ամյակը։

Երկրորդ համաշխարհային պատերազմի ժամանակ միությունները կազմալուծվել են։ 1953 թվականին վերականգնվել է միայն Մարսելի մասնաճյուղը, որը գործում է ցայսօր։ Ամասիայի հայրենակցական միությունները թե ԱՄՆ–ում և թե Ֆրանսիայում դադարել են կազմակերպված հայրենակցական միություն լինելուց։ 1966 թվականին սփյուռքաբնակ ամասիացիների միջոցներով հրատարակվել է «Հուշամատյան Պոնտական Ամասիո» (հեղինակ Գ. Սիմոնյան) պատմագիրքը։

Կատեգորիա:Հայրենակցական միություններ
Հակոբ Բալյան

**Հակոբ Կարապետի Բալյան** (Հակոբ բեյ Պալյան, 1837, օգոստոսի 4, Կոստանդնուպոլիս - 1875, հոկտեմբերի 30, Փարիզ, թաղված է Պեր Լաշեզ գերեզմանոցում), հայ ճարտարապետ։ Ճարտարապետ Կարապետ Բալյանի որդին։

## Կենսագրություն
Հակոբ Բալյանը ծնվել է Կոստանդնուպոլսում։ 1855 թվականին մեկնել է Փարիզ։ 1858 թվականին ավարտել է Սեն Պարպ քոլեջի ճարտարապետական բաժինը։ Եղբոր՝ Նիկողոսի վաղաժամ մահվան պատճառով վերադարձել է Կ.Պոլիս, աշխատակցել հորը և եղբորը՝ Սարգիս Բալյանին։ 1866 թվականին, հոր մահից հետո, եղբոր հետ նշանակվել է պալատական ճարտարապետ՝ զբաղվելով հիմնականում նախագծման հարցերով։  Հակոբ Բալյանը սովորություն ուներ ավելացնել իր այն գործավարի շաբաթական աշխատավարձը, ով իր հետ հայերեն խոսելիս օտար բառեր չէր գործածում։

## Շենքերն ու կառույցները
* Պեյքոզի Թոքաթի, Սկյուտարի Քոշուեոլուի Մայր թագուհու, Չուպուքլու Խտիվ Իսմայիլ փաշայի, Մերճանի Ալի փաշայի ապարանքները
* Աքսարայի Բերթենիյալ մայր թագուհու մզկիթը
* Չրաղանի պալատը (եղբայրների հետ), Բեյլերբեյի պալատը

Բալյանի Օրթագյուղի ապարանքը եղել է Կ.Պոլսի հայ գրականության և արվեստի գործիչների՝ Նահապետ Ռուսինյանի, Մկրտիչ Պեշիկթաշլյանի, Նար Պեյի, Ծերենցի, Թովմաս Թերզյանի, Պետրոս Ադամյանի, Ազնիվ Հրաչյայի, Տիգրան Չուխաճյանի և այոց մշտական հավաքատեղին։ Նրա միջոցներով վերաշինվել է Օրթագյուղի Բարեսիրաց թատրոնի շենքը (1870, ճարտարապետ՝ Պ.Նեմցե), կառուցվել Արևելյան թատրոնը (1861-1962)։

## Տես նաև
* Բալյան ընտանիք

## Ծանոթագրություններ

## Արտաքին հղումներ

* Պալյան ընտանիքի մասին
* Բալյան ընտանիք

Կատեգորիա:Հայ ճարտարապետներ
Կատեգորիա:Հայերն Օսմանյան կայսրությունում
Կատեգորիա:Պեր Լաշեզ գերեզմանատանը թաղվածներ
Կատեգորիա:Օսմանյան կայսրության անձինք
Անգլիայի ֆուտբոլի հավաքականի հեթ-թրիկների ցանկ

մինի|աջից|Ջեֆրի Հերստ հեղինակեց հեթ-թրիկ Մունդիալ 1966-ի եզրափակիչ խաղում, որում Անգլիայի հավաքականը հաղթեց 4:2
**Անգլիայի ֆուտբոլի ազգային հավաքականը** () ներկայացնում է Անգլիան միջազգային ֆուտբոլային մրցաշարերում։ 1872 թվականին կայացած Անգլիայի հավաքականի առաջին միջազգային խաղից սկսած 57 խաղացողներ հավաքականում խփել են երեք և ավելի գոլեր։ Առաջին խաղացողները, ովքեր խփել են երեք գոլ, Հովարդ Վոթոնն ու Արթուր Ալֆրեդ Բրաունն են, որոնք «Աստոն Վիլլայի» ֆուտբոլիստներն էին։ Չորս ֆուտբոլիստներ՝ Վոթոնը, Սթիվ Բլումերը, Վիլլի Հոլը և Մալկոլմ Մակդոնալդը մեկ խաղում խփել են հինգ գոլ։ Ամենաշատ հեթ-թրիկները հեղինակել է Ջիմի Գրիվզը` վեց անգամ։ Հինգ խաղացողներ` Ալբերտ Ալենը, Ֆրենկ Բրեդշոուն, Ուոլթեր Գիլիանտը, Ջոն Վիտչը և Ջոն Յեյստը հեթ-թրիկի հեղինակ են դարձել Անգլիայի հավաքականում իրենց անցկացրած միակ խաղում։

Մունդիալ 1966-ին Ջեֆրի Հերստը Անգլիայի պատմության մեջ հեղինակեց ամենահայտնի հեթ-թրիկներից մեկը՝ հեթ-թրիկ եզրափակչում, որում իր հավաքականը հաղթեց Գերմանիային 4։2 հաշվով։ Վերջին հեթ-թրիկը գրանցել է Ջերմեյն Դեֆոն Բուլղարիայի դեմ խաղում (4։0)` Եվրո 2012-ի ընտրական խաղում։

1872 թվականից ի վեր Անգլիայի հավաքականի դարպասը խփել են 11 հեթ-թրիկ։ Վերջին հեթ-թրիկը գրանցված է Զլատան Իբրահիմովիչի օգտին, որը խփվել է 2012 թվականի նոյեմբերին կայացած ընկերական խաղում։ Այդ ժամանակ Շվեդիան հաղթեց 4:2 հաշվով։

## Հեթ-թրիկների ցանկ
*Թարմացված է   *
150px|մինի|աջից|Բրայան Ռոբսոնը Թուրքիայի դեմ խաղում հեղինակել է հեթ-թրիկ (8-0, 1984)
150px|մինի|աջից|Գարի Լինեկերը Անգլիայի կազմում հեղինակել է հինգ հեթ-թրիկ
150px|մինի|աջից|Մայքլ Օուենը 2001 թվականին Գերմանիայի դարպասին հեղինակել է հեթ-թրիկ
150px|մինի|աջից|Պիտեր Կրաուչը 2006 թվականին Ճամայկայի դեմ ընկերական խաղում հեղինակել է հեթ-թրիկ
150px|մինի|աջից|Թեո Ուոլկոտը Աշխարհի առաջնության որակավորման փուլի Խորվաթիայի դեմ խաղում հեղինակել է հեթ-թրիկ (2008)

## Հեթ-թրիկների ցանկը, որոնք խփվել են Անգլիայի դարպասին
150px|մինի|աջից|Զլատան Իբրահիմովիչը Անգլիայի դարպասին խփել է չորս գնդակ: Նա դրան հասել է Friends Arena մարզադաշտի բացման խաղի ժամանակ (Շվեդիա, 2012)
Անգլիայի հավաքականի դարպասը խփել են 11 հեթ-թրիկ, որոնցից առաջին հինգը խփել են Շոտլանդիայի ֆուտբոլիստները։

## Տես նաև
* Անգլիայի ֆուտբոլի ազգային հավաքական

## Ծանոթագրություններ

## Արտաքին հղումներ
Անգլիայի հավաքականի բոլոր հեթ-թրիկների ցանկը

Կատեգորիա:Անգլիա
Կատեգորիա:Ցանկեր:Ֆուտբոլ
Կատեգորիա:Ֆուտբոլն Անգլիայում
Երջանիկ մահը (վիպակ)

**Երջանիկ մահը** (), ֆրանսիացի գրող Ալբեր Կամյուի առաջին վիպակն է, որը, սակայն առաջին անգամ տպագրվել է 1971 թ.: Գրքի էկզիսցենտալիստական իմաստը մարդու կամքն է առ երջանկություն, նրա երջանկության գիտակցական արարումը, և մարդու կարիքը փողի և ժամանակի որպեսզի հասնի դրան։ Այս վիպակը ակնհայտորեն հանդիսանում է «Օտարը» վիպակի նախանշանակը։

## Տես նաև
* Երջանիկ մահը (նովել)

Կատեգորիա:Ֆրանսերեն վիպակներ
Կատեգորիա:Ալբեր Կամյուի վեպեր
Կատեգորիա:1971 թվականի ֆրանսիական վեպեր
18-րդ դրագունական Սևերսկի գնդի եկեղեցի

250px|մինի|Սևերսկի զորամասը. Ֆրիտյոֆ Նանսենի ալբոմից
**Սևերսկի գնդի եկեղեցի**, ռուսական եկեղեցի Հայաստանի Ալեքսանդրապոլ քաղաքում։ Եկեղեցին հանդիսացել է 18-րդ դրագունական Սևերսկի գնդի զորամասային եկեղեցին։ Գտնվում էր նախկին թռչնաբուծարանի տարածքում։

Եկեղեցին կառուցվել է 1856 թ.-ին և օծվել է 1901 թ. հուլիսի 8-ին։ Սևերսկի գնդի եկեղեցին նվիրված է եղել Աստվածամոր ծննդյանը։ Այն կուռցված է եղել կարմիր քարով և նրա աղոթասրահը կարող էր ընդունել 700 հավատացյալ։

Այս եկեղեցու օրինակով եկեղեցիներ են կառուցվել Քանաքեռում և Կարսում։ Կարսի եկեղեցին այժմ գործում է որպես մզկիթ։

Եկեղեցին քանդվել կամ պայթեցվել է Խորհրդային Միության տարիներին։

## Ծանոթագրություններ

Կատեգորիա:19-րդ դարի ռուս ուղղափառ եկեղեցիներ
Կատեգորիա:Գյումրու եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայաստանի ռուս ուղղափառ եկեղեցիներ
Բուր Սեն Քրիստոֆ

**Բուր Սեն Քրիստոֆ** (), կոմունա Ֆրանսիայում, գտնվում է Ռոնա-Ալպի մարզում։ Կոմունայի շրջանը Բուրկ ան Բրեսն է։

Կոմունայի INSEE կոդը` 01054։

## Աշխարհագրություն
Կոմունան Փարիզից գտնվում է 360 կմ հարավ-արևելք, Լիոն քաղաքից 45 կմ հյուսիս, Բուրկ ան Բրեսից գտնվում է 35 կմ հեռավորության վրա։

## Կլիմա
Կլիման ցամաքային է, ցուրտ ձմեռներով և տաք ամառներով։ Անձրևներ հազվադեպ են լինում, հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 1173 մարդ։

**Բնակչության թվաքանակը ըստ տարիների:**

## Տնտեսություն
2010 թվականին 764 աշխատանքային տարիք (15-64 տարեկան) ունեցող մարդկանցից տնտեսապես ակտիվ էր 601 մարդ, իսկ անգործ 163 մարդ (ակտիվության ցուցանիշը՝ 78.7 % է, 1999 թվականին եղել էր 71.3 %)։ 601 ակտիվ տեղաբնակ մարդկանցից աշխատել են 579-ը (302 տղա և 277 աղջիկ), չաշխատողները եղել են 22-ը (9 տղա և 13 աղջիկ)։ 163 չաշխատող մարդկանից 64 մարդ եղել է դպրոցական, 55 մարդ թոշակառու 44 մարդ չի աշխատել այլ պատճառներով։

## Ծանոթագրություններ

## Արտաքին հղումներ
* Պաշտոնական կայք 
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կալիգուլա (պիես)

**Կալիգուլան** ֆրանսիացի գրող Ալբեր Կամյուի պիեսն է, որը նա սկսել է գրել 1938 թ., և առաջին անգամ տպագրել է 1944 թ. «Éditions Gallimard» հրատարակչությունում։ Պիեսը Կամյուի այն շրջանի ստեղծագործություններից է, որին ինքը հեղինակը տվել է «Աբսուրդի շրջան» անվանումը։ Պիեսը թեման ծավալավում է Հռոմի 3-րդ կայսր Կալիգուլայի գահակալման շրջանում և պատկերում է կայսրի դաժանությունը, խելագարությունը և ի վերջո նրա մահը։

Կատեգորիա:1944 ստեղծագործություններ
Կատեգորիա:Ալբեր Կամյուի ստեղծագործություններ
Կատեգորիա:Ալբեր Կամյուի վեպեր
Կատեգորիա:Ֆրանսերեն պիեսներ
Մառլոն Տեյշեյրա

**Մառլոն Լուիզ Տեյշեյրա** (, ), բրազիլացի մոդել է՝ պորտուգալական, ճապոնական և բնիկ բրազիլական ծագումով։

## Գործունեություն
Սկսել է իր կարիերան, երբ տատիկը ներկայացրել է Տեյշեյրային իրենց ընտանիքի ընկերոջը՝ Անդերսոնին, ով *Way Model Management* մոդելային գործակալության սեփականատարն էր։

Քայլել է այնպիսի հայտնի բրենդների և դիզայներների շոուերի համար, ինչպիսիք են՝ Armani, Dolce & Gabbana, DSquared², Ռոբերտո Կավալի, Ժան Պոլ Գոտյե և այլն։ Հայտնվել է տարբեր ամսագրերի շապիկներին, օրինակ՝ *L'Officiel Hommes*, *Essential Homme*, *Fiasco*, *Made in Brazil*, *Client*, և *Hercules*։ Բացի այդ հայտնվել է նաև հայտնի ամսագրերի շապիկներին՝ *[[GQ]]*, *[[Vogue]] Espana*, *[[V (ամսագիր)|V]]*, *[[Elle]]*, *W* ՝ Ջենիֆեր Գուդվինի հետ միասին և *[[Vanity Fair]]* ամսագրում Շակիրայի հետ համատեղ։

2011 թվականին նա և հոլանդացի մոդել Մառլոս Հորսթը դարձան Diesel–ի նոր օծանելիքի դեմքը, որը կոչվեց «*Diesel Fuel for Life Denim Collection*»։ Օծանելիքի գովազդը լուսանկարել էր Թերի Ռիչարդսոնը, իսկ տեսահոլովակի ռեժիսորը Մելինա Մացուկասն էր։ 2013 թվականին նա և Ջորջիա Մեյ Ջագերը դարձան Ռոբերտո Կավալիի «*Just for him*» օծանելիքի, իսկ 2015 թ.–ին Մեգան Ֆոքսի հետ Avon–ի «*Instinct*» օծանելիքի դեմքերը։

Տեյշեյրան հաղթեց «*Ամենագեղեցիկ տղամարդ մոդելը*» 2015 թվականի մրացանակը՝ *Spanish Glamour* ամսագրի կողմից։ Այժմ Տեյշեյրան ըստ Յահուի և CNN–ի համարվում է 10 ամենաթեժ մոդելներից մեկը։

Տեյշեյրան նկարահանվել է Ֆիլիպ Կիրկորովի «*Snow*» երգի տեսահոլովակում։

Նկարահանվել է հայտնի կանանց հետ, ինչպիսիք են՝ Ջիզել Բունդշեն, Մեգան Ֆոքս, Շակիրա, Ալեսանդրա Ամբրոսիո, Մադոննա, Իզաբել Գուլար, Ադրիանա Լիմա, Իրինա Շեյք, Քենդիս Սվեյնփոլ, Ստեֆանի Սեյմուր և այլոց հետ։

## Մրցանակներ
Նա այժմ ներգրավված է «Թոփ տղամարդ իկոնա» և «Ամենասեքսուալ տղամարդիկ» models.com–ի կազմած ցանկում։ 2011 թվականին անվանվեց որպես լավագույն տղամարդ մոդել *Client*, *Made in Brazil* և *Hola!* ամսագրերի կողմից։ Ստացել է *tFS Style Awards* մրցանակ, որպես 2013 թվականի լավագույն տղամարդ մոդել։ Ստացել է նաև *Portugal Fashion Awards 2012*, *LIA Awards 2011* արծաթե և *Clio Awards 2012* բրոնզե մրցանակներ։

## Անձական կյանք
Նրա սիրելի զբաղմունքներն են չմշկասահքը, լողալը, ճանապարհորդելը, ֆիլմեր դիտելը, նոր բաներ սովորելը և կիվիի հյութ խմելը։ Նրա լավագույն ընկերը բրազիլացի մոդել Ֆրանցիսկո Լաչովսկին է։

## Ծանոթագրություններ

Կատեգորիա:Բրազիլացի մոդելներ
Կատեգորիա:Սեպտեմբերի 16 ծնունդներ
Կատեգորիա:1991 ծնունդներ
Կատեգորիա:Մոդելներ այբբենական կարգով
Խորոշևկա (Պեչորայի վտակ)

**Խորոշևկա** (), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 1532 կմ հեռավորության վրա։ Գետի երկարությունը կազմում է 15 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 03050100112103000058105
* Կոդը ըստ հիդրոլոգիական հետազոտության (ՌԴ) — 103005810
* Ավազանի կոդը — 03.05.01.001
* Ծավալի համարը ըստ ՌԴ-ի — 03
* Թողարկումը ըստ ՌԴ-ի — 0

## Ծանոթագրություններ

Կատեգորիա:Դվինսկո Պեչարսկի ավազանային շրջանի գետեր
Կատեգորիա:Ռուսաստանի գետեր
Դոնսյուր

**Դոնսյուր** (), կոմունա Ֆրանսիայում՝ Ռոն Ալպեր մարզում՝ Էն գավառում։ Էնի գավառ, մտնում է Կոլինի կանտոնի կազմի մեջ։ Բուրկ ան Բրեսայի կոմունա։

INSEE կոդը՝ 01147։

## Աշխարհագրություն
Համայնքը գտնվում է մոտ 350 կմ հարավ-արևելք Փարիզից, 85 կմ հյուսիս-արևելք Լիոնից, 25 կմ հարավ-արևմուտք Բուրկ ան Բրեսայից.

Համայնքի արևմուտքում հոսում է Սոլնան  գետը։

## Եղանակ
Կլիման ցամաքային է ցուրտ ձմեռներով և տաք ամառներով։ Անձրևներ հազվադեպ են լինում, հիմնականում՝ ամռանը։

## Բնակչություն
2010 թվականին բնակչությունը կազմել է 473 մարդ։

## Վարչակազմ

## Տնտեսություն
2010 թ. տվյալներով 299 մարդկանցից 222 (15-64 տարեկան) տնտեսապես ակտիվ են,77-ը՝ պասիվ (ակտիվության ինդեքսը՝ 74,2 %, 1999 թ. 74,0 % էր)։ 222 ակտիվ բնակիչներից 196-ը (99 տղամարդ և 97 կին) աշխատում են, գործազուրկ էր 26-ը (13 տղամարդ և 13 կին)։ 77 պասիվներից 21-ը աշակերտներ և ուսանողներ են, 42-ը՝ թոշակառուներ, 14-ն էլ պասիվ են այլ պատճառներով։

## Պատկերասրահ

Solnan Domsure (01) RKJ P7286554.jpg|Սոլնան գետը
Solnan Domsure RKJ P7109076.jpg|Սոլնան գետը
Map commune FR insee code 01147.png|Կոմունայի քարտեզը


## Ծանոթագրություններ

## Արտաքին հղումներ

* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
One Time

«**One Time**», ամերիկյան Migos հիփ հոփ խմբի երգը։ Այն թողարկվել է 2015 թվականի փետրվարի 10-ին՝ որպես խմբի «Yung Rich Nation» անվանումը կրող դեբյուտային ստուդիական ալբոմի առաջին սինգլ։ Երգը գրվել է խմբի անդամներ Quavo-ի, Offset-ի և Takeoff-ի կողմից։

## Տեսահոլովակ
Երգի տեսահոլովակը, որի ռեժիսորն է Նինիան Դոֆը, ներկայացվել է 2015 թվականի մարտի 23-ին։

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում
* Երգի տեքստը  MetroLyrics-ում

Կատեգորիա:2015 երգեր
Կատեգորիա:2015 սինգլներ
Կատեգորիա:Migos երգեր
Իզոլա Բելլա

**Իզոլա Բելլա** (՝ «գեղեցիկ կղզի»), Բորոմեյյան կղզիներից մեկը։ Գտնվում է Լագո Մաջորե լճում։ Տեղակայված է Ստրեզա քաղաքի հակառակ ուղղությամբ։

## Աշխարհագրություն
Կղզին շատ փոքր է․ երկարությունը 320 մետր է, լայնությունը՝ 400 մ։ Գրեթե ողջ տարածքը զբաղեցնում է Բորոմեո դղյակը և դրան կից այգին։

## Պատմություն
Բարձր հասարակության ուշադրությունը այս ժայռոտ կղզին գրավել է 1632 թվականին, երբ Կառլ III-րդը սկսեց կառուցել իր նստավայրը։ Այդ նստավայրը նաև նվեր էր իր կնոջը՝ Իզաբելային։ Նստավայրի կառուցողական աշխատանքներով զբաղվում էր Անջելո Կրիվելլին, իսկ այգում կառուցմամբ Կառլո Ֆոնտանան (17-րդ դարում)։

18-րդ դարի ընթացքում կառուցվեց նաև տեղի թատրոնը, որը գրավեց ողջ Եվրոպայի ուշադրությունը։ Այստեղ հյուրընկալվել են անգլիական լորդերը, Նապոլեոնը և Ժոզեֆինան, պատմաբան Էդուարդ Գիբբոնը։ Կղզին ունի նավի տեսք։ Մինչ այժմ կղզու վրա պարբերաբար կազմակերպվում են դասական երաժշտության միջոցառումներ։

## Պալատ
170px|thumb|left|Պալատը

Բորոմեո պալատը կառուցվել է ճարտարապետներ Ֆրանչեսկո Կաստելլիի, Ֆիլիպպո Կագնոլայի և Կառլո Ֆոնտանայի կողմից՝ լոմբարդինյան վաղ բարոկկո ոճով։ Այժմ պալատում գործում է թանգարան։ Ներքին կահավորանքը բարոկկո ոճով է, սենյակները զարդարված են նկարներով, քանդակներով, անտիկ կահույքով։ Թանգարանում է գտնվում *Նապոլեոնի*, *Գոբելենների*, *Լուկա Ջորդանոյի սրահները*․ վերջինում ներկայացված են Լուկա Ջորդանոյի և Բերնարդինո Լուինիի կտավները։

Առաստաղը կառուցված է նեոդասականության ոճով։ Պալատի ստորին թատերահարկում կա խեցիներով զարդարված 6 քարայր։

## Այգի
Անգլիական այգու մոտ գտնվում է իտալայան այգին, որը կառուցված է վաղ շրջանի բարոկկո ոճով։ Սա 10 տեռաս (սանդղափուլ) ունեցող փոքրիկ հենահարթակակ է՝ զարդարված որմնախորշերով, շատրվաններով․ հավերժահարսերի քանդակներն էլ կազմավորում են յուրօրինակ եզակի Կախովի այգի։ Այգում աճում են էկզոտիկ բույսեր։ Հենահարթակի վերնամասում՝ 34 մ բարձրության վրա վեր է խոյանում միաեղջյուրը՝ Բորոմեո ընտանիքի խորհրդանիշը։


Պատկեր:Isola-bela fallingarden.jpg|Կախովի այգին
Պատկեր:35GiardiniIsolaBella.jpg|Այգու տեսքը



## Ծանոթագրություններ

## Գրականություն
*

Կատեգորիա:Անմարդաբնակ կղզիներ
Կատեգորիա:Իտալիայի կղզիներ
Գագիկ Ալումյան

**Գագիկ Վլադիմիրի Ալումյան** (), հայ նկարիչ, քանդակագործ։

## Կենսագրություն
1972 թվականին ավարտել է Երևանի գեղարվեստա-թատերական ինստիտուտը։ Ստեղծագործում է դեկորատիվ-կիրառական արվեստի բնագավառում։ 1980-1986 թվականներին դասավանդել է Երևանի գեղարվեստի պետական ակադեմիայում, եղել է պրոֆեսոր։ 1986 -1991 թվականներին եղել է Հայաստանի պետական գեղարվեստի գնահատման հանձնաժողովի անդամ։

Ստեղծագործությունները պահվում են Մոսկվայի Արևելքի ժողովուրդների արվեստի, Բուդապեշտի կերպարվեստի, Լատվիայի ժամանակակից արվեստի, Սարդարապատի ազգագրական թանգարաններում, Հայաստանի ազգային պատկերասրահում։

1997 թվականից բնակվում է ԱՄՆ-ում։

## Ստեղծագործություններ
* «Կուռք», 1982 թվական
* «Փետուր», 1982 թվական
* «Մեր գյուղը», 1976 թվական
Դեկորատիվ կոմպոզիցիաներ
* «Արթնացում» (1981 թվականին, 1-ին կարգի դիպլոմ, Ֆաենցո, Իտալիա, հրակավ, ջնարակ)
* «Ընթերցելիս» (1983 թվականին, հրակավ, ջնարակ )

## Ցուցահանդեսներ
Անհատական ցուցահանդեսներ է ունեցել Կեչկեմոնտում (1987 թվական, Հունգարիա), Մոսկվայում (1989 թվական)։

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Հայ քանդակագործներ
7-րդ Կովկասյան հրաձգային գնդի եկեղեցի

**7-րդ Կովկասյան հրաձգային գնդի եկեղեցի**, ռուսական եկեղեցի Հայաստանի Ալեքսանդրապոլ քաղաքում։ Կառուցվել է XIX դարի 2-րդ կեսին, 7-րդ Կովկասյան հրաձգային գնդի տարածքում։

Եկեղեցին քանդվել կամ պայթեցվել է Խորհրդային Միության տարիներին։

## Ծանոթագրություններ

Կատեգորիա:19-րդ դարի ռուս ուղղափառ եկեղեցիներ
Կատեգորիա:Գյումրու եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայաստանի ռուս ուղղափառ եկեղեցիներ
Աջեմի

**Աջեմի**, որդի Աբուբեքրի (), XII դարի ճարտարապետ։ Նախիջևանում կառուցել է Ցուսուֆ իբն Կուսեյիրի (1162) և Մոմինե-խաթունի (1186) աշտարակաձև դամբարանները։ Աջեմին կարողացել է մեծ վարպետությամբ և ինքնատիպ հնարքներով լուծել ծավալային հորինվածքի, արտաքին ճարտարապետության արտահայտչականության խնդիրները (ջլաղեղներ, ջնարակած բազմագույն աղյուսի ձևավոր շարվածք, երկրաչափական օրնամենտ և այլն)։ Հին Նախիջևանում աթաբեկների շրջանից մնացած այդ դամբարանների վրայի արաբերեն հիշատակագրությունների տակ «Աջեմին իրեն քաղաքի ճարտարապետ տիտղոսով է բնորոշում. «Շինեաց Աճեամ որդի էպուպէքրի ճարտարապետ ՝նասնտւան»։

## Ծանոթագրություններ

## Գրականություն
* Բարխուդարյան Ս., Միջնադարյան հայ ճարտարապետներ և քարգործ վարպետներ, Ե., 1963, էշ 118։
* Усейнов М., Бретаницкий Л., Саламзаде А., История архитектуры Азербайджана, М., 1963, с, 84-85,372:

Կատեգորիա:12-րդ դարի ծնունդներ
Կատեգորիա:Ճարտարագետներ
Կատեգորիա:Ճարտարապետներ այբբենական կարգով
Բելա Լուգոշի

**Բելա Ֆերենց Դեժյո Բլաշկո**, ավելի հայտնի է որպես **Բելա Լուգոշի** (), հունգարաամերիկյան դերասան էր, ով ճանաչում ու համբավ է ձեռք բերել 1931 թվականին նկարահանված ֆիլմում Դրակուլային մարմնավորելու  և հետագայում մի շարք սարսափ ֆիլմերում դերակատարումներով հանդես գալու շնորհիվ։ Լուգոշին ամուսնացել է հինգ անգամ և ունեցել է մեկ տղա՝ Բելա Ջորջ Լուգոշին։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Թատրոնի դերասաններ
Կատեգորիա:Հունգարացի դերասաններ
Կատեգորիա:Հոլիվուդյան փառքի ծառուղի
Կատեգորիա:Ամերիկացի հեռուստատեսային դերասաններ
Կատեգորիա:Բեմական կեղծանուններ
Բուրկ ան Բրես

**Բուրկ ան Բրես** (), քաղաք Ֆրանսիայի արևելքում, Բնակչությունը՝ 40.7 հազար մարդ։

## Աշխարհագրություն
Գտնվում է Ռեյսուզ գետի վրա, Յուրա լեռներից արևմուտք։

## Պատմություն
XIII դարում Բուրկ ան Բրեսը ստացել է «ազատ քաղաք» կարգավիճակը։ 15-րդ դարից՝ Սավոյի հերցոգության կազմի մեջ գտնվող Բրեսս նահանգի մայրաքաղաքը։ Այս կարգավիճակը պահպանել է նաև Ֆրանսիային միավորվելուց հետո՝ նախքան ֆրանսիական մեծ հեղափոխությունը Լիոնյան հաշտության արդյունքում։

## Տնտեսություն
Քաղաքը գտնվում է համաեվրոպական նշանակության խոշոր տրանսպորտային ուղիների խաչմերուկում։ Հիմնական արդյունաբերական արտադրությունը «Ռենո» բեռնատար ավտոմեքենաների գործարանն է։ Բուրկը հայտնի է նաև որպես գյուղատնտեսական արտադրանքի առևտրի կենտրոն՝ ամենից առաջ Ֆրանսիայում հայտնի բրեսկյան հավերով։

## Բուրկ ան Բրեսի (գյուղ Բրու) շրջակայք
Բրու՝ քիչ հետաքրքրություն ներկայացնող բնական գյուղակ Բուրկ ան Բրեսային կից, Մակոնից 32 կմ դեպի արևելք, որտեղ, սակայն, 16-րդ դարի եկեղեցի կա։ Եթե դուք գնում եք դեպք արևելք՝ Ժնև կամ Ալպեր, այցելեք այստեղ, բայց անհրաժեշտություն չկա հանուն դրա տաքսի վարձել կամ գնացք նստել։

Ադոլֆ Խակսլին գյուղակն անվանել է «փոքրիկ ճարտարապետական մղձավանջ», իսկ նրա տեսարժան վայրերը՝ «գռեհիկ»։ Անկասկած, եկեղեցին եղել է բավականին հարուստ մի կնոջ թանկ քմահաճույքը. շինությունը լի էր գոթական ոճով արված վիրտուալ դետալներով, որոնք այլևս գոյություն չունեն։ Այն կառուցել է Մարգարիտ Ավստրիացին՝ իր ամուսնու՝ Ֆիլիբերտ 2-րդի (Սավոյի հերցոգ) մահից հետո՝ նպատակ ունենալով դամբարան ունենալ իր, ամուսնու և Ֆիլիբերտի մոր համար։ Ուսումնասիրել, դիտել այս շինությունը, որն արդեն տաճար չի համարվում, հետաքրքրական կլինի, բայց այն հոգի չունի, քանի որ տեսիլքի կամ ոգեշնչման որևէ հետք չի կրում։

## Ծանոթագրություններ

## Արտաքին հղումներ
* Սոնայի հովիտ (Բուրկ ան Բրես)

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մեքսիկայի բնակչություն

**Մեքսիկայի բնակչություն**, Մեքսիկայի հիմնական բնակիչները մեքսիկացիներն են, որոնք ձևավորվել են իսպանացիների, բնիկ հնդկացիների, մասամբ՝ նաև սևամորթների միախառնման հետևանքով։ Պաշտոնական լեզուն իսպաներենն է, սակայն բնիկ ժողովուրդները՝ ացտեկները, մայաները, հուաստեկները և այլք, խոսում են մայրենի լեզուներով և պահպանում իրենց մշակութային առանձնահատկությունները։

## Տվյալներ
Ըստ 2014 թվականի տվյալների Մեքսիկայի բնակչությունը կազմել է 119,713,203 մարդ։ Մեքսիկան ամենամեծ իսպանախոս բնակչություն ունեցող երկիրն է աշխարհում, 2-րդ ամենամեծ բնակչություն ունեցող երկիրը Լատինական Ամերիկայում պորտուգալախոս Բրազիլիայից հետո, 2-րդը Հյուսիսային Ամերիկայում Միացյալ նահանգներից հետո։ Մեքսիկայի բնակչությունը դասվում է արագ աճող բնակչությունների շարքում, սակայն այս միտումը փոքր-ինչ նվազել է և վերտին 5 տարիների ընթացքում միջին տարեկան աճը կազմել է 1%-ից քիչ։ Ամենամեծ բնակչություն ունեցող քաղաքը Մեխիկոն է 8.8 միլիոն (2010), իսկ մետրոպոլիտեն տարածքներում 20.1 միլիոն (2010)։ Բնակչության շուրջ 50%-ը բնակվում է 55 մեծ մետրոպոլիտեն վայրերում։ Բնակչության 78.84%-ը քաղաքաբնակ են, գյուղական վայրերում ապրում է բնակչության 21.16%-ը։

Մեքսիկայում մարդահամարի տվյալներով զբաղվում է Վիճակագրության և աշխարհագրության ազգային ինստիտուտը (INEGI)։ Ազգային բնակչության խորհուրդը (CONAPO) զբաղվում է բնակչության դինամիկայի վերլուծությամբ և հետազոտությամբ։ Նման հարցերով է զբաղվում նաև «Բնիկ ժողովուրդների զարգացման ազգային հանձանխումբը»։

### ՄԱԿ-ի գնահատականները
thumb|250px|Մեքսիկայի բնակչության բուրգը (2009)
2012 թվականի «Աշխարհի բնակչության հեռանկարները» ակնարկում 2010 թվականին բնակչությունը կազմել է 117,886,000 մարդ, 1950 թվականին՝ 28,296,000 մարդ։ Մինչև 15 տարեկան երեխաների թիվը կազմել էր 30%, 1-64 տարեկան՝ 64%, 66 և ավելի՝ 6%։

### Գրանցված ծնելիության և մահացության թվեր
Աղբյուր։ Վիճակագրության և աշխարհագրության ազգային ինստիտուտը (INEGI)

Ծանոթագրություն։ Գրանցված ծնելիությունների մեջ ներառված է ոչ-քաղաքացի մայրերից ծնունդները, ուստի վերջին տասնամյակներում ծնելիության մակարդակը գերազանցված է։

## Ծանոթագրություններ

Կատեգորիա:Մեքսիկայի բնակչություն
Էնդի Սեմբերգ

**Դեվիդ Էնդրյու «Էնդի» Սեմբերգ** (, ), ամերիկացի կատակերգու, դերասան, սցենարիստ։ 2005-2012 թվականներին հանդես է եկել «Շաբաթ երեկոյան ուղիղ եթերում» կատակերգական շոուի եթերում։ Հայտնի է նաև որպես որպես «The Lonely Island» կատակերգական տրիոյի անդամ։ «Բրուքլին 9-9» հեռուստասերիալում ունեցած դերակատարման համար արժանացել է Ոսկե գլոբուս մրցանակի։

## Կենսագրություն
Ծնվել է ուսուցչուհի Մերջիի և լուսանկարիչ Ջո Սեմբերգի ընտանիքում։ Պապը՝ Ալֆրեդ Ջ. Մերոուն եղել է ամերակա-հրեական կոնգրեսի նախագահը։

2013 թվականի սեպտեմբերի 21-ից ամուսնացած է դերասանուհի Ջոաննա Նյուսումի հետ։

### MTV Movie Awards
Եղել է «MTV Movie Awards 2009»-ի հաղորդավարը։

## Ֆիլմագրություն

## Ծանոթագրություններ

## Արտաքին հղումներ
*
* The Lonely Island
* Andy Samberg profile
* Short Movies with Andy Samberg at Channel 101
* Premiere.com article 
* Andy Samberg SNL video archive  at Yahoo Screen 

Կատեգորիա:1978 ծնունդներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Նյու Յորքի համալսարանի շրջանավարտներ
Կատեգորիա:Օգոստոսի 18 ծնունդներ
Մեքսիկայի քաղաքների ցանկ

[thumb|200px|[Մեխիկո]]
**Մեքսիկայի քաղաքներ**, հոդվածում ներառված են Մեքսիկայի ամենամեծ քաղաքներն ու համայնքները (մունիցիպալիտետներ)։

## Քաղաքաների ցանկ
Ցանկում ներառված են Մեքսիկայի քաղաքները իրենց գրանցված բնակչությամբ՝ ըստ 2010 թվականի տվլաների։

## Ծանոթագրություններ

## Արտաքին հղումներ

* National Population Council (CONAPO) &mdash; պաշտոնական կայք. 
* National Institute of Statistics and Geography (INEGI)  &mdash; պաշտոնական կայք.

Կատեգորիա:Մեքսիկա
Սուրբ Արսենի եկեղեցի

**Սուրբ Արսենի**, ռուսական եկեղեցի Հայաստանի Գյումրի քաղաքում՝ Կազաչի պոստի տարածքում։ Եկեղեցին հանդիսանում է Հայաստանի ամենամեծ ռուսական եկեղեցին։

Եկեղեցին կրում է Սերբիայի արքեպիսկոպոս Սբ. Արսենիի անունը։

Սուրբ Արսենին կառուցվել է 1870-ական թվականներին և օծվել է 1910 թ.-ի հունվարի 6-ին։

Եկեղեցին ունեցել է 2 հիմնական գմբեթ, որոնցից մեկը՝ զանգակատանը կոնաձև է՝ հայկական ճարտարապետությանը բնորոշ, իսկ մյուսը՝ սոխուկանման։

1930-ական թվականներին երկեղեցու գմբեթները քանդել են։ Շինությունը սկսել են օգտագործել ոչ որպես հոգևոր կենտրոն, այլ օգտագործել են որպես որբերի կացարան, անասունների ախոռ, իսկ ապա կինոակումբ։

2010-ական թվականներին եկեղեցին դանդաղորեն սկսել են վերանորոգել։ Եկեղեցու վերանորոգումն ընթանում է հավատացյալների և բարերարների հանգանակություն միջոցով։

## Պատկերասրահ

Պատկեր:Arseni church in Gyumri before reconstruction.jpg|Եկեղեցու ընդհանուր տեսքը նախքան գմբեթները քանդելը
2024 17 Church in Kazachi post.gif
2024 14 Church in Kazachi post.gif
2024 18 Church in Kazachi post.gif 
2024 15 Church in Kazachi post.gif
2024 19.2 Church in Kazachi post.gif|
2024 6 Church in Kazachi post.gif|
Church in Kazachi post 50.JPG|
Church in Kazachi post 60.JPG|
Church in Kazachi post 10.JPG


## Ծանոթագրություններ

Կատեգորիա:19-րդ դարի ռուս ուղղափառ եկեղեցիներ
Կատեգորիա:Գյումրու եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայաստանի ռուս ուղղափառ եկեղեցիներ